Source: http://skolenie.slov-lex.sk/pravne-predpisy/SK/ZZ/2009/131/
Timestamp: 2020-08-05 19:33:15+00:00
Document Index: 16010863

Matched Legal Cases: ['§ 6', '§ 7', '§ 7', '§ 15', '§ 3', '§ 4', '§ 5', '§ 6', '§ 7', '§ 8', '§ 8']

131/2009 Z.z. - Vyhláška Národného bezpečnostného ú... - Slov-lex
131/2009 Z.z.
formát a obsah certifikátu na správu a kvalifikovaného certifikátu,
podrobnosti o správe certifikátov,
formát zoznamu zrušených certifikátov,
periodicitu vydávania zoznamu zrušených certifikátov,
spôsob vydávania zoznamu zrušených certifikátov,
formát a obsah potvrdenia existencie a platnosti certifikátov,
formát a obsah zoznamu platných kvalifikovaných systémových certifikátov.
certifikátom na správu certifikát, ktorý slúži na overenie platnosti kvalifikovaných certifikátov – certifikátov úradu, certifikátov akreditovaných certifikačných autorít, certifikátov časových pečiatok, certifikátov na overenie potvrdenia existencie a platnosti certifikátov1) a certifikátov na overenie zoznamu zrušených certifikátov,2)
digitálnym odtlačkom údajov číslo vypočítané z údajov pomocou hašovacej funkcie.3)
Formát certifikátu na správu a kvalifikovaného certifikátu vymedzuje usporiadanie a spôsob zápisu údajov v certifikáte na správu a v kvalifikovanom certifikáte. Schválené formáty týchto certifikátov úrad zverejňuje na svojom webovom sídle.
Obsahom certifikátu na správu a kvalifikovaného certifikátu sú údaje uvedené v tele certifikátu podľa § 6 a 7 zákona.
Identifikačné údaje uvedené v kvalifikovanom certifikáte musia obsahovať
identifikačné údaje vydavateľa certifikátu zhodné s identifikačnými údajmi držiteľa certifikátu uvedenými v certifikáte vydanom príslušnej akreditovanej certifikačnej autorite na príslušný verejný kľúč,
obchodné meno a sídlo akreditovanej certifikačnej autority.
Identifikačné údaje držiteľa kvalifikovaného certifikátu vydaného podľa § 7 ods. 1 zákona sú
meno a priezvisko alebo pseudonym a
doplňujúci identifikátor3a) zabezpečujúci jednoznačnosť identifikačných údajov mandanta.
Certifikát na správu a kvalifikovaný certifikát obsahuje identifikátor certifikačného poriadku akreditovaných certifikačných služieb, ktorého hodnotu zverejňuje úrad v schválených formátoch certifikátov. Identifikátor certifikačného poriadku akreditovaných certifikačných služieb sa smie použiť iba v certifikáte na správu a v kvalifikovaných certifikátoch.
Pred vydaním kvalifikovaného certifikátu vydaného podľa § 7 ods. 1 zákona akreditovaná certifikačná autorita alebo registračná autorita, ktorá koná v jej mene, vykonáva kontrolu, či
osobné údaje žiadateľa uvedené v žiadosti o vydanie kvalifikovaného certifikátu súhlasia s údajmi v predloženom preukaze totožnosti, ak ide o prvé vydanie kvalifikovaného certifikátu,
osobné údaje žiadateľa uvedené v žiadosti o vydanie kvalifikovaného certifikátu súhlasia s údajmi v dokumentácii získanej pri predošlom registračnom procese tohto žiadateľa, ak ide o následné vydanie kvalifikovaného certifikátu a žiadosť o vydanie kvalifikovaného certifikátu bola podaná v podobe elektronického dokumentu podpísaného zaručeným elektronickým podpisom overeným kľúčom z kvalifikovaného certifikátu predošlého registračného procesu tohto žiadateľa,
identifikačné údaje, ktoré sa majú uviesť ako identifikačné údaje držiteľa certifikátu, súhlasia s údajmi uvedenými v žiadosti o vydanie kvalifikovaného certifikátu,
žiadateľ o vydanie kvalifikovaného certifikátu disponuje súkromným kľúčom prislúchajúcim k verejnému kľúču, ktorý sa má uviesť v kvalifikovanom certifikáte ako verejný kľúč držiteľa certifikátu,
verejný kľúč, ktorý sa má uviesť v kvalifikovanom certifikáte ako verejný kľúč držiteľa kvalifikovaného certifikátu a ktorý je zhodný s verejným kľúčom držiteľa kvalifikovaného certifikátu uvedeným v inom kvalifikovanom certifikáte, spĺňa bezpečnostné požiadavky pre periódu použitia v kvalifikovanom certifikáte a či súkromný kľúč prislúchajúci k tomuto verejnému kľúču nebol kompromitovaný,3b)
verejný kľúč, ktorý sa má uviesť v kvalifikovanom certifikáte ako verejný kľúč držiteľa certifikátu, a súkromný kľúč prislúchajúci k tomuto verejnému kľúču sú generované a uložené na bezpečnom zariadení na vyhotovenie elektronického podpisu.
verejný kľúč, ktorý sa má uviesť v kvalifikovanom certifikáte ako verejný kľúč držiteľa kvalifikovaného certifikátu, a súkromný kľúč prislúchajúci k tomuto verejnému kľúču sú generované na bezpečnom zariadení počas vydávania kvalifikovaného certifikátu.
Akreditovaná certifikačná autorita zasiela mesačne úradu zoznam ňou vydaných kvalifikovaných certifikátov a ňou vydaných certifikátov na správu. Zoznam týchto certifikátov obsahuje sériové číslo certifikátu, meno vydavateľa, údaje držiteľa certifkátu, dátum platnosti certifikátu a iné. Technické podrobnosti o spôsobe doručenia, formáte a obsahu zoznamu vydaných certifikátov zverejňuje úrad na svojom webovom sídle.
Formát zoznamu zrušených certifikátov vymedzuje usporiadanie a spôsob zápisu údajov v zozname. Zoznam obsahuje údaje vydavateľa zoznamu, dátum a čas vydania zoznamu, sériové číslo zrušeného certifikátu, dátum a čas zrušenia certifikátu a iné.
Identifikačné údaje vydavateľa certifikátov uvedené v zozname zrušených certifikátov musia byť zhodné s identifikačnými údajmi vydavateľa uvedenými v certifikátoch, ktorých identifikačné čísla sa v tomto zozname zrušených certifikátov nachádzajú.
Identifikačné údaje vydavateľa certifikátov uvedené v zozname zrušených certifikátov musia byť zhodné s identifikačnými údajmi držiteľa certifikátu uvedenými v certifikáte na verejný kľúč prislúchajúci k súkromnému kľúču použitému na vytvorenie elektronického podpisu zoznamu zrušených certifikátov.
Akreditovaná certifikačná autorita vydá nový zoznam zrušených certifikátov tak, že v zozname identifikačných čísel certifikátov, ktoré boli zrušené, uvedie všetky identifikačné čísla certifikátov, ktoré boli uvedené v predchádzajúcom zozname zrušených certifikátov spolu s dátumami a časmi ich zrušenia, a pridá identifikačné čísla všetkých certifikátov, pre ktoré nastali skutočnosti podľa § 15 zákona; dátum a čas ich zrušenia je v intervale od času vydania predchádzajúceho zoznamu zrušených certifikátov do času vydania zoznamu zrušených certifikátov. Identifikačné číslo zrušeného certifikátu je v zozname zrušených certifikátov uvádzané minimálne do uplynutia pôvodnej doby platnosti certifikátu. Pred ukončením pôvodnej doby platnosti zrušený certifikát musí byť najmenej raz uvedený v zozname zrušených certifikátov.
Akreditovaná certifikačná autorita zverejňuje aktuálny zoznam zrušených certifikátov a všetky predchádzajúce zoznamy zrušených certifikátov na svojom webovom sídle.
Akreditovaná certifikačná autorita mesačne zasiela úradu každý ňou vydaný zoznam zrušených certifikátov za uvedené obdobie. Technické podrobnosti o spôsobe doručenia vydaného zoznamu zrušených certifikátov, formáte a obsahu zoznamu zverejňuje úrad na svojom webovom sídle.
Akreditovaná certifikačná autorita prijíma žiadosti o potvrdenie existencie a platnosti certifikátov vo forme nepodpísaného zoznamu identifikátorov certifikátov. Identifikátory certifikátov sa skladajú z týchto položiek:
identifikátora použitej hašovacej funkcie,
digitálneho odtlačku z mena vydavateľa certifikátu,
digitálneho odtlačku z verejného kľúča vydavateľa certifikátu,
sériového čísla certifikátu.
Akreditovaná certifikačná autorita potvrdzuje existenciu a platnosť certifikátov potvrdením vo forme elektronického dokumentu.
Potvrdenie sa skladá z tela potvrdenia, z elektronického podpisu tela potvrdenia a zoznamu certifikátov na overenie podpisu tela potvrdenia.
Telo potvrdenia je elektronický dokument, ktorý obsahuje
identifikačné údaje vydavateľa potvrdenia, ktorý spravuje informácie o certifikátoch,
dátum a čas vydania potvrdenia,
zoznam samotných potvrdení na jeden certifikát, ktorý obsahuje
identifikátor certifikátu definovaný v odseku 1,
stav certifikátu, ktorý je platný, zrušený alebo neznámy,
dátum a čas, v ktorom bol stav certifikátu známy a správny,
rozšírenie samotného potvrdenia a pozitívne vyhlásenie, ktoré obsahuje identifikátor hašovacej funkcie a digitálny odtlačok z certifikátu, ktorého stav sa nachádza v odpovedi, a iné.
Elektronický podpis tela potvrdenia je vyhotovený vydavateľom potvrdenia, ktorý spravuje informácie pre tieto certifikáty, použitím na to určeného súkromného kľúča.
Potvrdenie existencie a platnosti certifikátov je zoznam identifikátorov certifikátov, ktorým vydavateľ potvrdenia, ktorý spravuje informácie o týchto certifikátoch, oznamuje existenciu alebo predčasné ukončenie ich platnosti. Potvrdenie spĺňa požiadavky podľa odsekov 1 až 5 a
je vydané akreditovanou certifikačnou autoritou alebo úradom,
elektronický podpis tela potvrdenia bol vyhotovený použitím súkromného kľúča určeného na tento účel,
Technické podrobnosti o formáte a spôsobe vydávania potvrdenia existencie a platnosti certifikátov úrad zverejňuje na svojom webovom sídle.
Táto vyhláška bola prijatá v súlade s príslušným právnym aktom Európskych spoločenstiev4) pod číslom notifikácie 2008/0529/SK.
ITU-T RECOMMENDATION X.509 | ISO/IEC 9594-8 Information technology - open systems interconnection - the directory: public key and attribute certificate frameworks, IETF RFC 5280: Internet X.509 Public Key Infrastructure Certificate and Certificate Revocation List (CRL) Profile.
ETSI TS 102 176-1: Algorithms and Parameters for Secure Electronic Signatures; Part 1: Hash functions and asymmetric algorithms [Elektronické podpisy a infraštruktúry (ESI). Algoritmy a parametre na bezpečné elektronické podpisy. Časť 1: Hašovacie funkcie a asymetrické algoritmy].
§ 3 Formát a obsah certifikátu na správu a kvalifikovaného certifikátu
§ 4 Podrobnosti o správe kvalifikovaných certifikátov
§ 5 Formát zoznamu zrušených certifikátov
§ 6 Periodicita vydávania zoznamun zrušených certifikátov
§ 7 Spôsob vydávania zoznamu zrušených certifikátov
§ 8 Formát a obsah potvrdenia existencie a platnosti certifikátov
§ 8a Zoznam platných kvalifikovaných systémových certifikátov
Číslo: 131/2009 Z. z.
Názov: Vyhláška Národného bezpečnostného úradu o formáte, obsahu a správe certifikátov a kvalifikovaných certifikátov a formáte, periodicite a spôsobe vydávania zoznamu zrušených kvalifikovaných certifikátov (o certifikátoch a kvalifikovaných certifikátoch)
2. 08.04.2009 - 31.10.2012
3. 01.11.2012 - 14.03.2014 323/2012 Z. z.
4. 15.03.2014 - 60/2014 Z. z.